Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 89

2. Mezõgazdaságból élõk E célcsoport körében a lakossági átlagnál jóval magasabb a községekben élõk, az idõsek és az alacsonyan iskolázottak aránya. A csoport a lakosság egészénél kevésbé bízik a csatlakozásnak az ország életére, és különösen a mezõgazdasági szektorra gyakorolt pozitív hatásaiban; integrációs érdeklõdése és ismeretei is elmaradnak az átlagtól, és nem jellemzõ rájuk az aktív információkeresésre való törekvés. A feléjük irányuló kommunikáció célja az érintettség és az aktív felkészülés szükségességének tudatosítása, amely közvetítõ szervezetek bevonásával és helyi közösségek véleményformáló erejének figyelembevételével lehetséges. A mezõgazdaságból élõk felé irányuló kommunikáció kulcsfogalmai az érintettség, a lehetõség, a támogatások, az anyagi biztonság, a vidékfejlesztés, a felkészülés és a modernizáció.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes